ਮੌਰਗਨ ਫ਼ਰੀਮੈਨ
ਮੌਰਗਨ ਫ਼ਰੀਮੈਨ (ਜਨਮ 1 ਜੂਨ, 1937) ਇੱਕ ਅਮਰੀਕੀ ਅਦਾਕਾਰ, ਫ਼ਿਲਮ ਨਿਰਦੇਸ਼ਕ ਅਤੇ ਵਾਚਕ ਹੈ। ਇਹਨੂੰ ਸਟਰੀਟ ਸਮਾਰਟ, ਡਰਾਈਵਿੰਗ ਮਿੱਸ ਡੇਜ਼ੀ, ਸ਼ੌਸ਼ੈਂਕ ਰਿਡੈਂਪਸ਼ਨ ਅਤੇ ਇਨਵਿਕਟਸ ਵਿੱਚ ਕੀਤੀ ਅਦਾਕਾਰੀ ਸਦਕਾ ਅਕੈਡਮੀ ਇਨਾਮ ਦੀਆਂ ਨਾਮਜ਼ਦਗੀਆਂ ਹਾਸਲ ਹੋਈਆਂ ਹਨ ਅਤੇ 2005 ਵਿੱਚ ਮਿਲੀਅਨ ਡਾਲਰ ਬੇਬੀ ਵਿੱਚ ਸਭ ਤੋਂ ਵਧੀਆ ਸਹਾਇਕ ਅਦਾਕਾਰ ਵਾਸਤੇ ਆਸਕਾਰ ਇਨਾਮ ਮਿਲਿਆ। ਇਹਨੂੰ ਗੋਲਡਨ ਗਲੋਬ ਇਨਾਮ ਅਤੇ ਸਕਰੀਨ ਐਕਟਰਜ਼ ਗਿਲਡ ਇਨਾਮ ਵੀ ਮਿਲ ਚੁੱਕੇ ਹਨ। ਫ਼ਰੀਮੈਨ ਕਈ ਹਿੱਟ ਫ਼ਿਲਮਾਂ ਵਿੱਚ ਕੰਮ ਕਰ ਚੁੱਕਿਆ ਹੈ ਜਿਵੇਂ ਕਿ ਅਨਫ਼ੌਰਗਿਵਨ, ਗਲੌਰੀ, ਰੌਬਿਨ ਹੁੱਡ: ਪ੍ਰਿੰਸ ਆਫ਼ ਥੀਵਜ਼, ਸੈਵਨ, ਡੀਪ ਇੰਪੈਕਟ, ਦ ਸੰਮ ਆਫ਼ ਆਲ ਫ਼ੀਅਰਜ਼, ਬਰੂਸ ਆਲਮਾਈਟੀ, ਅਲੌਂਗ ਕੇਮ ਅ ਸਪਾਈਡਰ, ਦ ਡਾਰਕ ਨਾਈਟ ਤਿੱਕੜੀ, ਮਾਰਚ ਆਫ਼ ਦ ਪੈਂਗੁਇਨਜ਼, ਦ ਲੈਗੋ ਮੂਵੀ ਅਤੇ ਲੂਸੀ। ਇਹਨੂੰ ਆਪਣੀ ਸ਼ਾਂਤ ਅਤੇ ਡੂੰਘੀ ਅਵਾਜ਼ ਕਰ ਕੇ ਜਾਣਿਆ ਜਾਂਦਾ ਹੈ। ਇਹਦੀ ਸਭ ਤੋਂ ਪਹਿਲੀ ਫ਼ਿਲਮ ਦੀ ਇਲੈਕਟ੍ਰਿਕ ਕੰਪਨੀ ਸੀ।